De ce interzicerea TikTok și a altor aplicații nu este o soluție pentru România. Colaborarea pe care Ministerul Educației o pregătește cu gigantul chinez
Ministrul Educației reafirmă că nu ar interzice nici TikTok și alte rețele de socializare și nici tehnologia care se află astăzi la îndemâna copiilor, tinerilor, el explicând că prohibiția duce la apariția cu intensitate și mai mare a fenomenului interzis. Daniel David spune însă că este nevoie ca aceste rețele de socializare și descoperiri tehnologice să fie utilizate în avantajul tinerilor, iar rolul de divertisment al TikTok să fie combinat cu unul educațional.